CELEX: 32011D0180
Language: lv
Date: 2011-03-23 00:00:00
Title: 2011/180/ES: Komisijas Lēmums ( 2011. gada 23. marts ), ar ko īsteno Padomes Direktīvu 2002/55/EK attiecībā uz nosacījumiem, ar kādiem var atļaut laist tirgū vienas sugas dažādu šķirņu dārzeņu standarta sēklu maisījumu nelielus iepakojumus (izziņots ar dokumenta numuru C(2011) 1760)  Dokuments attiecas uz EEZ

24.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 78/55
            
         KOMISIJAS LĒMUMS
   (2011. gada 23. marts),
   ar ko īsteno Padomes Direktīvu 2002/55/EK attiecībā uz nosacījumiem, ar kādiem var atļaut laist tirgū vienas sugas dažādu šķirņu dārzeņu standarta sēklu maisījumu nelielus iepakojumus
   (izziņots ar dokumenta numuru C(2011) 1760)
   (Dokuments attiecas uz EEZ)
   (2011/180/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (1) un jo īpaši tās 26. panta 3. punktu,
   tā kā:
   
               (1)
            
            
               Dažas dalībvalstis ir informējušas Komisiju, ka tirgū ir pieprasījums pēc vienas sugas dažādu šķirņu dārzeņu sēklu maisījumu nelieliem iepakojumiem. Tādēļ ir nepieciešams noteikt sīki izstrādātas prasības attiecībā uz šādiem nelieliem iepakojumiem.
            
         
               (2)
            
            
               Ņemot vērā pieprasījumu attiecīgajās dalībvalstīs, šim lēmumam ir jāattiecas uz visām sugām, kas ir Direktīvas 2002/55/EK darbības jomā. Šādu nelielu iepakojumu maksimālais svars ir jāizsaka kā tajos esošo sēklu maksimālais neto svars un atbilstīgi definīcijai Direktīvas 2002/55/EK 2. panta 1. punkta g) apakšpunktā.
            
         
               (3)
            
            
               Ir jāpieņem sīki izstrādāti noteikumi šādu nelielu iepakojumu marķēšanai, lai nodrošinātu izsekojamību un pietiekamu informāciju patērētājiem.
            
         
               (4)
            
            
               Dalībvalstīm līdz 2012. gada beigām ir jāziņo Komisijai par šā lēmuma piemērošanu, lai Komisija varētu novērtēt šā lēmuma efektivitāti un apzināt iespējamos jautājumus, kuri turpmāk būtu jārisina.
            
         
               (5)
            
            
               Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Dalībvalstis var atļaut savas valsts ražotājiem laist tirgū Direktīvas 2002/55/EK 2. panta 1. punkta b) apakšpunktā minēto sugu standarta sēklu maisījumu nelielus iepakojumus. Šādos nelielos iepakojumos drīkst būt tikai vienas sugas dažādu šķirņu sēklas.
   2. pants
   Sēklu neto svars nelielajos iepakojumos, kas minēti 1. pantā, nedrīkst pārsniegt Direktīvas 2002/55/EK 2. panta 1. punkta g) apakšpunktā noteikto neto svaru.
   3. pants
   Dalībvalstis nodrošina, ka uz 1. pantā minētajiem nelielajiem iepakojumiem ir piegādātāja etiķete vai drukāta vai ar zīmogu uzspiesta atzīme.
   Minētajā etiķetē vai atzīmē ir šāda informācija:
   
               a)
            
            
               teksts “ES noteikumi un standarti”;
            
         
               b)
            
            
               personas, kas atbildīga par etiķetes uzlikšanu, vārds un adrese vai identifikācijas zīme;
            
         
               c)
            
            
               iepakošanas gads, norādīts šādi: “iepakots … [gads]”; vai pēdējā parauga ņemšanas gads, lai veiktu pēdējo dīgtspējas pārbaudi, norādīts šādi: “paraugs ņemts … [gads]”; var pievienot norādi: “izlietot līdz … [datums]”;
            
         
               d)
            
            
               teksts “… [sugas nosaukums] šķirņu maisījums”;
            
         
               e)
            
            
               šķirņu nosaukumi;
            
         
               f)
            
            
               šķirņu proporcija, izteikta kā neto svars vai kā sēklu skaits;
            
         
               g)
            
            
               sēklu partijas numurs, ko piešķīrusi persona, kas ir atbildīga par etiķešu uzlikšanu;
            
         
               h)
            
            
               neto vai bruto svars vai sēklu skaits;
            
         
               i)
            
            
               ja norāda svaru un izmanto granulētos pesticīdus, granulēšanas vielas vai citas cietas piedevas – ķīmiskās apstrādes vai piedevas veids un arī aptuvena čemuru vai tīro sēklu svara un kopējā svara attiecība.
            
         4. pants
   Dalībvalstis līdz 2012. gada 31. decembrim ziņo Komisijai par šā lēmuma piemērošanu.
   5. pants
   Šis lēmums ir adresēts dalībvalstīm.
   
      Briselē, 2011. gada 23. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 193, 20.7.2002., 33. lpp.